Diari Oficial de la Generalitat Valenciana


Sumari del DOGV 5546, del 02-07-2007 (2007/8337)

Notificació a Manuel Ferrach Dos Santos de la sentència número 107/2007 dictada en les actuacions del juí verbal número 1.038/2006.
-----------------------------------------------------------------------------------------------------------------------------------

### Dades del document

Número de DOGV
:   5546

Data del DOGV
:   02-07-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/8337


Data del document
:   11-06-2007

Organisme emissor
:   Jutjat de Primera Instància Número 22 de València

Tipus de document
:   Edicte

Descriptors 

:   * sistema judicial

Notificació a Manuel Ferrach Dos Santos de la sentència número 107/2007 dictada en les actuacions del juí verbal número 1.038/2006. [2007/8337]  
Procediment: assumpte civil 001038/2006  
Jutjat de Primera Instància número 22 de València  
Juí: juí verbal (desnonament per falta de pagament) - 001038/2006  
Part demandant: Inversiones Inmobiliarias Núñez Soler, SL  
Part demandada: Manuel Ferrach Dos Santos i Lidia Meda Sue Masela  
Sobre  
En el juí referenciat, s'ha dictat la resolució que té el text literal següent:  
«Sentència número 000107/2007  
Jutge que la dicta: Ricardo Razola García  
Lloc: València  
Data: 11 de juny de 2007  
Ricardo Razola García, magistrat jutge del Jutjat de Primera Instància 22 de València ha vist estes actuacions de juí de desnonament 1.038/2006, en les quals han actuat com a actora Inversiones Inmobiliarias Núñez Soler, SL, representada per la procuradora Nuria Berenguer Orts i dirigida per la lletrada Raquel Solbes Pellicer i com a demandats Manuel Ferrach Dos Santos i Lidia Meda Sue Madela (esta desistida) i persones desconegudes que pogueren estar ocupant l'habitatge, i exercitar accions sobre resolució de contracte d'arrendament urbà d'habitatge per impagament de vendes i quantitats assimilades i reclamació d'estes i es procedirà en virtut de la potestat jurisdiccional que ens conferix la sobirania popular i en nom de sa majestat el rei a dictar la sentència, que es basa en els següents:  
Antecedents de fet  
Primer. En data 10 d'octubre de 2006 va tenir entrada en les oficines del Deganat dels Jutjats de València i repartida a este Jutjat la demanda de juí verbal interposada per l'actora contra els demandats, en base a que es va arrendar un habitatge situat a València, al carrer Campillo de Altobuey, núm. 6, pis 4º, porta 10ª, per una renda mensual de 450,00 €, i que endeuten a data de la demanda (10.10.2006) la quantitat de 2.834,44 € de rendes i costes. Invoca fonaments de dret i acaba suplicant es dicte sentència fonaments de dret. Fa constar que no procedix l'enervació de l'acció i acaba suplicant es dicte sentència per la qual es declara resolt el contracte i es decreta el desnonament, i els condemna al pagament d'allò endeutat amb les costes. Acompanya documents en suport de la seua pretensió.  
Segon. Una vegada acreditada la representació i esmenat un defecte de taxa, mitjançant interlocutòria de data 2 de novembre 2006, es va admetre a tràmit la demanda i es va convocar a les parts a vista del juí per al dia 9 de gener de 2007. Però, va haver-hi molts problemes en ordre a la localització dels demandats, i es va deixar sense efecte l'assenyalament per a realitzar esbrinacions. Després de diversos assenyalaments en un de data de maig de 2007, compareix la demandada senyora Meda i manifesta que no sap res d'este pis, que mai ha viscut en este i desconeix com poden tindre la documentació, li la van haver sostret; front a esta situació, la part actora desistix de seguir contra esta demandada, i sol·licita s'amplie a aquelles persones desconegudes que puguen ocupar el pis. S'admet el desistiment i es dona per acabat l'acte, no sense abans ampliar-se la quantitat endeutada.  
Tercer. Es va dictar interlocutòria de data 7 de maig de 2007 pel qual se sobreseu el procediment respecte de Lidia Meda Sue Masela.  
Quart. Per provisió de data 11 de maig de 2007 es va acordar tindre per ampliada la demanda respecte d'aquelles persones desconegudes que pogueren estar ocupant el pis en qüestió i se cità el demandat senyor Ferrach i a estes persones mitjançant edictes per al dia 6 de juny següent. A este no comparegueren els demandats esmentats per la qual cosa foren declarats en rebel·lia. La part actora es va ratificar en reclamació i va precisar que la quantitat endeutada en este moment ascendix a 6.629,20 € (rendes d'abril de 2006 a juny 2007) més 209,76 € de llum, aigua i comunitat, proposta i admesa la prova documental, es va donar per conclòs el juí, i es va declarar vist per a sentència.  
Cinqué. Declare provat que Inversiones Inmobiliarias Núñez Soler, SL, va arrendar a Manuel Ferrach Dos Santos un habitatge situat a València, carrer Campillo de Altobuey, núm. 6, 4º, porta 10ª pel preu de 450,00 € mes, més despeses, i ha deixat de pagar, i endeuta a data de hui 6.629,20 € (rendes d'abril 2006 a juny de 2007), més 209,76 € de llum, aigua i comunitat, sense que certament es puga saber si a més a més d'este senyor es troben en este altres persones.  
Fonaments de dret  
Primer. El demandat ha deixat de complir amb l'obligació fonamental, com és el pagament de la renda i quantitats assimilades (art. 17 LAU i 1555 Codi Civil), la qual cosa autoritza l'arrendadora per a resoldre de ple dret el contracte (art. 27.2.a LAU) i a reclamar el que s'endeuta (art. 40 LAU)  
Segon. Procedix la condemna en costes (art. 394 LEC)  
Vistos els articles citats i altres de pertinent aplicació  
Decisió  
Que amb l'estimació íntegra de la demanda presentada per la procuradora Nuria Berenguer Orts en nom de la mercantil Inversiones Inmobiliarias Núñez Soler, SL, contra Manuel Ferrach Dos Santos i les persones desconegudes que puguen ocupar el pis situat a València, carrer Campillo de Altobuey, núm. 6, 4º, porta 10ª, declare resolt el contracte que lliga a les parts i les condemne a deixar l'habitatge lliure a disposició de l'actora en el termini legal, ja que de no ser així, es procedirà al llançament per a la qual cosa s'ha assenyalat el dia 3 de setembre a les 09.15 hores, i ho haurà de sol·licitar l'actora en forma legal, i condemnar el senyor Ferrach Dos Santos a pagar a l'actora la xifra de sis mil huit-cents trenta-huit amb noranta-sis euros (6.838,96 €) i al pagament de les costes.  
Notifiqueu la sentència mitjançant edictes que es publicaran en el tauler d'anuncis del jutjat i en el Diari Oficial de la Comunitat Valenciana.  
Manera d'impugnació: mitjançant recurs d'apel·lació davant l'Audiència Provincial de València (article 455 LECn).  
El recurs es prepararà mitjançant escrit presentat en este jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme.»  
En atenció al desconeixement de l'actual domicili o residència de la part demandada, Manuel Ferrach Dos Santos i persones desconegudes que poden estar ocupant l'habitatge situat a València, carrer Campillo de Altobuey, núm. 6, 4º porta 10ª, en sentència del dia de la data, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del jutjat i en el Diari Oficial de la Comunitat Valenciana per a dur a efecte la diligència de notificació de sentència de data 11 de juny de 2007.  
València, 11 de juny de 2007.- El secretari judicial: Alfonso Seijas Rodríguez.